OBRAZLOŽENJE RAZLOGA I CILJEVA KOJI SE ŽELE POSTIĆI DONOŠENJEM PRAVILNIKA
· uz Nacrt Pravilnika o upisu djece u Dječji vrtić Biokovske pčelice
1. Razlozi za donošenje Pravilnika
Dječji vrtić Biokovske pčelice je novoosnovana ustanova ranog i predškolskog odgoja i obrazovanja, zbog čega je potrebno donijeti Pravilnik o upisu djece kao jedan od temeljnih općih akata potrebnih za zakonitu pripremu i provedbu postupka upisa djece u programe Vrtića.
Donošenjem Pravilnika predlaže se osobito radi:
· uspostave jasnog, zakonitog i transparentnog postupka upisa djece u Dječji vrtić Biokovske pčelice,
· usklađivanja postupka upisa s važećim odredbama Zakona o predškolskom odgoju i obrazovanju,
· uređenja načina ostvarivanja prava prednosti pri upisu djece u dječji vrtić,
· propisivanja mjerila, kriterija i bodovanja u postupku upisa,
· uređenja sastava, ovlasti i načina rada Povjerenstva za provedbu upisa,
· uređenja postupka zaprimanja i obrade prijava,
· osiguranja pravne zaštite roditelja kroz pravo na prigovor,
· uređenja liste reda prvenstva, liste neupisane djece i liste djece koja ne ispunjavaju formalne uvjete,
· uređenja pitanja sklapanja ugovora, upisa tijekom pedagoške godine, ispisa djece i drugih pitanja vezanih uz korištenje usluga Vrtića.
S obzirom na to da se radi o novoosnovanoj ustanovi koja treba pravodobno provesti upis djece za početak rada, donošenje Pravilnika nužno je radi uspostave cjelovitog normativnog okvira za provedbu upisa i daljnje organizacije rada Vrtića.
Cilj donošenja Pravilnika je osigurati jasan, transparentan, zakonit i ujednačen postupak upisa djece u programe ranog i predškolskog odgoja i obrazovanja, uz povećanje pravne sigurnosti roditelja i skrbnika, pravilno upravljanje kapacitetima Vrtića te osiguranje zakonitog početka rada ustanove.
2. Bitna rješenja koja donosi Pravilnika
Jedinstveno uređenje postupka upisa putem Odluke o upisu
Pravilnikom se jasno definira uloga Odluke o raspisivanju natječaja za upis djece kao akta kojim se uređuju ključni operativni elementi postupka upisa, uključujući uvjete upisa, rokove, način podnošenja prijava, programe, ekonomsku cijenu, participaciju roditelja, način ostvarivanja prednosti pri upisu i druge podatke važne za provedbu upisa.
Time se osigurava pregledan i unaprijed poznat postupak za roditelje i skrbnike.
Uređenje sastava i rada Povjerenstva za provedbu upisa
Pravilnikom se uređuje Povjerenstvo za provedbu upisa, njegov sastav, način imenovanja, način odlučivanja i zadaće u postupku upisa.
Povjerenstvo zaprima i pregledava prijave, provjerava potpunost dokumentacije, boduje prijave, utvrđuje listu reda prvenstva i obavlja druge poslove potrebne za zakonitu i pravodobnu provedbu postupka upisa.
Uređenje postupka nastavka korištenja usluga Vrtića
Pravilnikom se uređuje postupak podnošenja zahtjeva za nastavak korištenja usluga za djecu koja su već upisana u Vrtić, uključujući obvezu podnošenja zahtjeva, način i rok podnošenja te uvjet podmirenja dospjelih obveza prema Vrtiću.
Ovim rješenjem omogućuje se pravodobno utvrđivanje broja djece koja nastavljaju koristiti usluge Vrtića te realno planiranje slobodnih kapaciteta za novu pedagošku godinu.
Preciznije uređenje postupka zaprimanja i obrade prijava
Pravilnikom se jasno uređuje postupak podnošenja prijava za upis, obvezna dokumentacija, postupanje s prijavama zaprimljenima izvan roka, prijavama koje ne sadržavaju obveznu dokumentaciju te prijavama za koje nisu dostavljeni dokazi o ostvarivanju prava prednosti.
Posebno se propisuje da nakon isteka upisnog roka nije dopušteno naknadno dostavljanje dokumentacije radi ostvarivanja prava prednosti pri upisu, čime se osigurava jednakost postupanja prema svim podnositeljima prijava.
Uređenje statusa djece koja ne ispunjavaju dobni uvjet u trenutku prijave
Pravilnikom se propisuje da se prijave djece koja na dan 31. kolovoza tekuće godine ne ispunjavaju dobni uvjet za upis zaprimaju, boduju i uvrštavaju na listu neupisane djece.
Takvo rješenje omogućuje fleksibilnije popunjavanje slobodnih mjesta tijekom pedagoške godine, ako dijete u trenutku nastanka slobodnog mjesta ispuni propisani dobni uvjet.
Unaprijeđen sustav bodovanja i kriterija prednosti pri upisu
Pravilnikom se uređuje sustav bodovanja i kriteriji prednosti pri upisu, uključujući vrednovanje prebivališta ili boravišta na području Općine Zagvozd, statuse roditelja i djece propisane zakonom, zaposlenost roditelja, socijalne okolnosti, broj djece u obitelji, pohađanje Vrtića od strane brata ili sestre te status djeteta u godini prije polaska u školu. 
Time se osigurava transparentno, objektivno i usporedivo vrednovanje prijava u slučaju ograničenih kapaciteta.
Jasnije uređenje dokazivanja prava prednosti
Pravilnikom se detaljno propisuje dokumentacija kojom se dokazuju pojedini kriteriji prednosti pri upisu. 
Na taj način roditeljima se unaprijed pruža jasna informacija o potrebnim dokazima, a Vrtiću se omogućuje ujednačena i provjerljiva obrada prijava.
Uređenje prosudbe o uključivanju djece u odgojno-obrazovne skupine 
Pravilnikom se uređuje obveza inicijalnog razgovora prije upisa djeteta u Vrtić, postupak procjene razvojnih, zdravstvenih i drugih potreba djeteta te uloga stručnog povjerenstva u procjeni mogućnosti uključivanja djeteta u odgovarajući program. 
Posebno se uređuje uključivanje djece s teškoćama u razvoju, pedagoška opservacija i procjena uvjeta potrebnih za njihovo uključivanje u odgojno-obrazovni program. 
Preciznije uređenje liste reda prvenstva i konačnih rezultata upisa 
Pravilnikom se uređuje sadržaj liste reda prvenstva, lista neupisane djece, lista djece koja ne zadovoljavaju formalne uvjete, pravni učinak objave liste, trenutak zaključenja liste te utjecaj naknadnih promjena okolnosti. 
Time se osigurava stabilnost rezultata upisnog postupka i pravna sigurnost za roditelje, skrbnike i Vrtić. 
Jačanje pravne zaštite roditelja i skrbnika 
Pravilnikom se uređuje pravo roditelja odnosno skrbnika na podnošenje prigovora na listu reda prvenstva, rok za podnošenje prigovora, način podnošenja, odlučivanje Upravnog vijeća i dostava odluke o prigovoru. 
Time se osigurava viša razina pravne zaštite i transparentnosti postupka. 
Uređenje sklapanja ugovora, upisa tijekom godine i promjene programa 
Pravilnikom se uređuje sklapanje ugovora s roditeljima djece koja ostvare pravo upisa, mogućnost upisa tijekom pedagoške godine ako postoje slobodna mjesta te promjena programa ili odgojno-obrazovne skupine. 
Ovim rješenjima osigurava se normativna podloga za fleksibilno, ali pravno uređeno postupanje tijekom pedagoške godine.
Preciznije uređenje ispisa djece i obveza roditelja 
Pravilnikom se detaljnije uređuje ispis djeteta na zahtjev roditelja, ispis po službenoj dužnosti, obveze roditelja u vezi s izostancima djeteta, obveza obavještavanja Vrtića i obveza podmirenja dospjelih obveza. 
Time se dodatno uređuje pravni odnos između Vrtića i korisnika usluga. 
Uređenje naplate usluga i programa predškole 
Pravilnikom se uređuje veza između postupka upisa i pravila o participaciji roditelja u cijeni usluga, kao i posebna pravila vezana uz organizaciju i upis djece u program predškole. 
Na taj način se osigurava povezanost postupka upisa s ostalim normativnim i organizacijskim aspektima rada Vrtića. 
Zaštita osobnih podataka 
Pravilnikom se uređuje obrada i zaštita osobnih podataka djece i roditelja u postupku upisa, uključujući mogućnost pseudonimizacije prilikom objave lista i drugih dokumenata. 
Time se osigurava usklađenost postupka upisa s propisima o zaštiti osobnih podataka.
3. Zaključak
Predloženim Pravilnikom o upisu djece u Dječji vrtić Biokovske pčelice uspostavlja se cjelovit, jasan, transparentan i zakonit sustav provedbe postupka upisa djece u programe ranog i predškolskog odgoja i obrazovanja. 
Pravilnik sustavno uređuje sve ključne faze postupka upisa, uključujući podnošenje prijava, dokazivanje prava prednosti, bodovanje, utvrđivanje liste reda prvenstva, pravnu zaštitu, sklapanje ugovora, upis tijekom godine, ispis djece i druga pitanja važna za korištenje usluga Vrtića. 

